สรุป บุคคลที่มีสิทธิ์บอกล้างโมฆียะกรรม ป.พ.พ.มาตรา 175 ฎ.2153/2555 
ฎ.2153/2555 บุคคลที่มีสิทธิบอกล้างโมฆียะกรรม ต้องเป็นบุคคลตามที่ ป.พ.พ.มาตรา175 ระบุไว้เท่านั้น บุคคลอื่นแม้มีส่วนได้เสียก็ไม่มีสิทธิ เมื่อขณะทำนิติกรรม ห.เพียงแต่สติสัมปชัญญะไม่สมบูรณ์เท่านั้น แต่ศาลยังไม่มีคำสั่งให้ ห.เป็นคนไร้ฯหรือคนเสมือนฯ ต้องถือว่า ห.สามารถทำนิติกรรมต่างๆได้เอง โจทก์แม้เป็นบุตร แต่เมื่อ ห.ยังมีชีวิตอยู่ โจทก์ไม่มีอำนาจฟ้องให้เพิกถอนนิติกรรมดังกล่าว


ห.ได้มีการทำนิติกรรม เมื่อขณะทำนิติกรรม ห.มีสติสัมปชัญญะไม่สมบูรณ์ แต่ศาลไม่มีคำสั่งให้ ห.เป็นคนไร้ฯหรือคนเสมือนฯ ถือว่า ห.สามารถทำนิติกรรมต่างๆได้เอง โดยโจทก์ไม่มีอำนาจฟ้องให้เพิกถอนนิติกรรมที่ได้ทำไป 

ประมวลกฎหมายแพ่งและพานิชย์
มาตรา 175 โมฆียกรรมนั้น บุคคลต่อไปนี้จะบอกล้างเสียก็ได้

(1) ผู้แทนโดยชอบธรรมหรือผู้เยาว์ซึ่งบรรลุนิติภาวะแล้ว แต่ผู้เยาว์จะบอกล้างก่อนที่ตนบรรลุนิติภาวะก็ได้ถ้าได้รับความยินยอมของผู้แทนโดยชอบธรรม

(2) บุคคลซึ่งศาลสั่งให้เป็นคนไร้ความสามารถหรือคนเสมือนไร้ความสามารถเมื่อบุคคลนั้นพ้นจากการเป็นคนไร้ความสามารถหรือคนเสมือนไร้ความสามารถแล้ว หรือผู้อนุบาลหรือผู้พิทักษ์ แล้วแต่กรณี แต่คนเสมือนไร้ความสามารถจะบอกล้างก่อนที่ตนจะพ้นจากการเป็นคนเสมือนไร้ความสามารถก็ได้ถ้าได้รับความยินยอมของผู้พิทักษ์

(3) บุคคลผู้แสดงเจตนาเพราะสำคัญผิด หรือถูกกลฉ้อฉล หรือถูกข่มขู่

(4) บุคคลวิกลจริตผู้กระทำนิติกรรมอันเป็นโมฆียะตามมาตรา 30 ในขณะที่จริตของบุคคลนั้นไม่วิกลแล้ว

ถ้าบุคคลผู้ทำนิติกรรมอันเป็นโมฆียะถึงแก่ความตายก่อนมีการบอกล้างโมฆียกรรม ทายาทของบุคคลดังกล่าวอาจบอกล้างโมฆียกรรมนั้นได้

3.ประมวลกฎหมายแพ่งและพาณิชย์